stanford-oval/wikipedia huggingface dataset:
Apple Network Server

Apple Network Server (tunnettu myös nimillä Shiner tai ANS) oli Apple Computerin huhtikuussa 1996 julkaisema palvelintietokonemallisto. Laitteet menestyivät huonosti ja niiden myynti lakkautettiin huhtikuussa 1997. Ensimmäisessä julkaisussa markkinoille asetettiin kaksi mallia, Network Server 500/132 (11 000 $) ja Network Server 700/150 (15 000 $). Syyskuussa 1996 ilmestyi jälkimmäisen päivitetty versio Network Server 700/200 (19 000 $). Laitteet suunniteltiin käyttämään IBM:n AIX-käyttöjärjestelmää ja Macintosheissa käytetyn Mac OS:n ajaminen Apple Network Server -koneissa estettiin palvelinten ROM-piiriin talletetun ohjelman avulla.
Apple Network Server -malleja ei tule sekoittaa Apple Workgroup Server -tietokoneisiin, jotka olivat palvelinkäyttöön päivitettyjä työasemia. Applen Apple Network Serverin jälkeinen palvelinmallisto tunnetaan nimellä Xserve.
Laitteisto

Apple Network Serverin laitteistoratkaisut muistuttavat IBM:n RS/6000-tietokoneen ja Power Macintosh 9500:n toteutuksissa käytettyä tekniikkaa. ANS 500/132 ja ANS 700/150 käyttävät PowerPC 604-prosessoria kellotaajuuksilla 132 MHz ja 150 MHz, ja ne sisältävät 32 kt:n L1-prosessorivälimuistin. ANS 700/200 toimii 200 MHz:n PowerPC 604e -prosessorilla ja käyttää 64 kt:n prosessorivälimuistia. Kaikissa malleissa on SIMM-pohjainen L2-välimuistiratkaisu, jonka oletuskoko on 512 kt (ANS 500/132) tai 1 Mt. Laiteväylä on 44 MHz (ANS 500/132) tai 50 MHz (700/*). 168-pinnaisia DIMM-keskusmuistipaikkoja on kahdeksan ja laitteeseen on mahdollista asentaa 1 Gt RAMia. ANS 500/132 ja 700/150 toimitettiin 32 Mt:n keskusmuistilla, ANS 700/200 48 Mt:n keskusmuistilla.
Palvelimissa on sisäinen, kaksikanavainen SCSI-2-ohjain, 25-nastainen SCSI-1-liitin ja 1,44 Mt:n SuperDrive-levykeasema. Muita laajennusmahdollisuuksia ovat kuusi PCI-korttipaikkaa, ADB-portti, kaksi sarjaporttia ja AAUI-liitäntä. Näyttökortin liitäntä on standardia VGA-tyyppiä ja koneen mukana toimitettiin sovitin Applen omiin näyttölaitteisiin.
Apple Network Serverien kotelo on lukittava, helposti operoitava ja se sisältää pienen nestekidenäytön nopeaa diagnosointia varten. Kotelossa on seitsemän lisälaitepaikkaa, joista kaksi oli toimitettaessa varattu kovalevyä ja CD-ROM-asemaa varten. ANS 700/* -koneet tukevat myös lennosta vaihdettavaa virransyöttöyksikköä. Kotelo on kooltaan 61,5 cm x 41,5 cm x 45 cm ja painaa yli 40 kilogrammaa.
Laitteisto > Deep Dish

Apple suunnitteli ja rakensi prototyypin uudesta Apple Network Server 300 -mallista, jonka projektinimenä oli Deep Dish. Julkaisematta jäänyt laite oli standardin 19" räkin levyinen ja 4U:n korkuinen. Laitetta suunniteltiin verkkopalvelinkäyttöön ja pienten yritysten informaatiopalvelimeksi.
Ohjelmisto

Apple Network Serverien mukana toimitettiin AIX-käyttöjärjestelmän versiot AIX for Apple Network Servers 4.1.4 ja 4.1.5. Käyttöjärjestelmä erosi normaalista AIX-käyttöjärjestelmästä Applen omien ohjelmien kautta, joihin kuului muun muassa AppleShare -palvelu. Applella oli aiemmin ollut oma, Unix-pohjainen käyttöjärjestelmä, joka oli aiemmin lakkautettu eikä tukenut PowerPC-alustaa. Apple Network Server oli yhteensopiva RS/6000:n ohjelmistojen kanssa pienin eroin.
Laitteeseen on mahdollista asentaa vaihtoehtoinen käyttöjärjestelmä.
Aiheesta muualla

Everymac.comin Apple Network Server -sivut
Apple Macintosh
| --- | --- |
Compact Macintosh (Classic):   Macintosh 128K  Macintosh 512K  Macintosh 512Ke  Macintosh Plus  Macintosh SE SE FDHD  Macintosh SE/30  Macintosh Classic  Macintosh Classic II  Macintosh Color Classic  Macintosh Color Classic II 
II:   Macintosh II  Macintosh IIx  Macintosh IIcx  Macintosh IIci  Macintosh IIfx  Macintosh IIsi  Macintosh IIvi  Macintosh IIvx 
LC:   Macintosh LC  Macintosh LC II  Macintosh LC III  Macintosh LC III+  Macintosh LC 475  Macintosh LC 520  Macintosh LC 550  Macintosh LC 575  Macintosh LC 580  Macintosh LC 630 
Centris/Quadra:   Centris 610  Centris 650  Centris 660AV  Quadra 605  Quadra 610  Quadra 630  Quadra 650  Quadra 660AV  Quadra 700  Quadra 800  Quadra 840AV  Quadra 900  Quadra 950 
Power Macintosh:   Power Macintosh 4400  Power Macintosh 5200 LC  Power Macintosh 5260 LC  Power Macintosh 5400  Power Macintosh 5500  Power Macintosh 6100  Power Macintosh 6200  Power Macintosh 6300  Power Macintosh 6400  Power Macintosh 6500  Power Macintosh 7100  Power Macintosh 7200  Power Macintosh 7300  Power Macintosh 7500  Power Macintosh 7600  Power Macintosh 8100  Power Macintosh 8200  Power Macintosh 8500  Power Macintosh 8600  Power Macintosh 9500  Power Macintosh 9600  Power Macintosh G3  Power Macintosh G4 Cube  Power Macintosh G4  Power Macintosh G5 
Muut mallit:   XL  Portable  Performa  TV  Twentieth Anniversary Macintosh  iMac  eMac  Mac mini  Mac Pro 
Kannettavat:   PowerBook PowerBook 100  iBook  MacBook  MacBook Air  MacBook Pro 
Palvelimet:   Apple Network Server  Apple Workgroup Server Workgroup Server 9150  Xserve 
Muuta:  Luettelo Macintosh-malleista
Käyttöjärjestelmät:   Mac OS  macOS 
ANS 700/200 -palvelimen prosessorikortti.
Angels of Pain

| ”Angels of Pain” Tarot |
| --- | --- | --- |

Singlen tiedot
 Albumilta: Stigmata
 Julkaistu: 24. maaliskuuta 1995
 Tyylilaji: power metal
 Kesto: 03.55
 Levy-yhtiö: Bluelight
Tarotin muut singlet
| ”Rose on the Grave” 1988 | ”Angels of Pain” 1995 | ”As One” 1995 |
Angels of Pain on Tarotin neljäs single. Se julkaistiin vuonna 1995.
Kappaleet

Angels of Pain – 3.55
Iron Stars – 6.34 (Live)
I Don’t Care Anymore – 4.08 (1994 version)
Kokoonpano

Marco Hietala – laulu, basso
Zachary Hietala – kitara
Pecu Cinnari – rummut
Janne Tolsa – kosketinsoitin
Aiheesta muualla

Albumi Angels of Pain Encyclopaedia Metallum -sivustolla (englanniksi)
Tarot
| --- | --- |
Studioalbumit:   Spell of Iron  Follow Me into Madness  To Live Forever  Stigmata  For the Glory of Nothing  Suffer Our Pleasures  Crows Fly Black  Gravity of Light  The Spell of Iron MMXI 
Livealbumit:   To Live Again  Undead Indeed 
Kokoelmat:   Shining Black 
Singlet:   ”Wings of Darkness”  ”Love’s Not Made for My Kind”  ”Rose on the Grave”  ”Angels of Pain”  ”As One”  ”Warhead”  ”The Punishment”  ”Undead Son, Mama”  ”You”  ”I Walk Forever”
Ateenalaisten aarrekammio

| Ateenalaisten aarrekammio> θησαυρὸς τῶν Ἀθηναίων |
| --- | --- |
 Ateenalaisten aarrekammio.
Sijainti:  Delfoí, Fokis, Keski-Kreikka, Kreikka
Koordinaatit:  38°28′54″N, 22°30′5″E
Rakennustyyppi:  aarrekammio
Valmistumisvuosi:  noin 510–480 eaa.
Rakennuttaja:  ateenalaiset
Tyylisuunta:  doorilainen
Julkisivumateriaali:  marmori
 Osa Unescon maailmanperintökohdetta Delfoin arkeologinen alue 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Ateenalaisten aarrekammio (m.kreik. θησαυρὸς τῶν Ἀθηναίων, Thēsauros tōn Athēnaiōn) on antiikin aikainen aarrekammio Delfoissa Apollonin pyhäkköalueella. Se sijaitsee Apollonin temppelin eteläpuolella Pyhän tien varrella.
Ateenalaisten aarrekammio ja Delfoin Pyhää tietä.
Aarrekammion rakennuttivat ateenalaiset noin vuonna 510–480 eaa. Toisen tulkinnan mukaan se olisi rakennettu 500-luvun lopulla eaa. demokratian voitettua tyrannian Ateenassa; toisen tulkinnan mukaan puolestaan Marathonin taistelun jälkeen noin vuonna 490–480 eaa. kiitollisuudenosoituksena voitosta. Paikalla oli kuitenkin myös tätä ennen varhaisempi ateenalaisten aarrekammio.
Aarrekammio oli yksi merkittävimmistä Delfoin Pyhän tien varrella sijainneista lukuisista aarrekammioista. Rakennuksessa säilytettiin merkittävien sotavoittojen sotasaaliita sekä muita ateenalaisten Delfoin pyhäkölle antamia votiivilahjoja. Myöhäisantiikin aikana tai keskiajalla tuhoutunut rakennus koottiin uudelleen alueen arkeologisten kaivausten yhteydessä vuosina 1904–1906, koska siitä oli säilynyt tarpeeksi osia. Noin 80 prosenttia nykyisestä rakennuksesta on alkuperäistä.
Aarrekammio edustaa doorilaista tyyliä ja muistuttaa arkkitehtuuriltaan pientä kreikkalaista temppeliä. Se on rakennettu paroslaisesta marmorista. Sen cella avautuu itään ja sen etupuolella on kaksi pylvästä. Rakennukseen ei johda portaita, eikä sinne ollut yleensä tarkoitus astua sisään. Rakennuksen pituus on 9,75 metriä ja leveys 6,68 metriä. Rakennuksen friisi kuvaa Herakleen ja Theseuksen urotöitä. Seinät on peitetty piirtokirjoituksin. Niihin lukeutuvat tunnetuimpina niin kutsutut Delfoilaiset hymnit Apollonille sisältävät kirjoitukset, joissa on myös varhaista nuottikirjoitusta. Kirjoitukset antavat myös tietoja muun muassa delfoilaisista juhlista ja juhlakulkueista. Rakennuksen edustalla on kolmionmuotoinen tasanne, johon votiivilahjoja asetettiin nähtäville juhlien aikana.
Rakennuksen alkuperäiset metoopit ja Delfoilaiset hymnit sisältävät piirtokirjoitukset ovat nykyisin Delfoin arkeologisessa museossa.
Aiheesta muualla

Kuvia tai muita tiedostoja aiheesta Ateenalaisten aarrekammio Wikimedia Commonsissa
Asher Roth

| Asher Roth |
| --- | --- |

Henkilötiedot
Syntynyt: 11. elokuuta 1985 (ikä 39)
Muusikko
Taiteilijanimi:  Asher Roth 
Laulukielet:  englanti
Aktiivisena:  2005-
Tyylilajit:  rap
Levy-yhtiöt:  Schoolboy Records SRC Records Def Jam Recordings
Aiheesta muualla
www.asherrothmusic.com
  [ Muokkaa Wikidatassa ] [ ohje ]  
Asher Paul Roth (s. 11. elokuuta 1985 Morrisville, Pennsylvania) on yhdysvaltalainen rap-artisti. Hänen debyyttialbuminsa Asleep in the Bread Aisle julkaistiin huhtikuussa 2009.
Diskografia > Albumit

Asleep in the Bread Aisle (2009)
RetroHash (2014)
Diskografia > Mixtapet

The GreenHouse Effect (2008)
Seared Foie Gras with Quince and Cranberry (2010)
Pabst & Jazz (2011)
Diskografia > EP:t

Just Listen (2005)
The Rawth EP (Nottzin kanssa, 2010)
Aiheesta muualla

Viralliset sivut
Ateenalaisten laulu

Ateenalaisten laulu on alkujaan ruotsalaisen Viktor Rydbergin kirjoittama runo, joka tunnetaan Suomessa Jean Sibeliuksen säveltämänä kappaleena.
Rydbergin Athénarnes sång ilmestyi runoelmassa Dexippos vuonna 1876 tai 1882. Rydberg kirjoitti Dexippos-runoelman ateenalaisen historioitsija Deksippoksen muistoksi. Tähän runoelmaan sisältyy Athénarnes sång, joka on mukaelma spartalaisen Tyrtaioksen 600-luvulla eaa. kirjoittamasta elegiasta. Runoelmassa on myös vastaava Goternas sång. Deksippoksen aikana gootteihin kuuluneet herulit valtasivat vuonna 267 jaa. Ateenan ja tuhosivat kaupunkia pahasti. Aluksi vaikutti siltä, että ateenalaiset eivät pystyisi vastarintaan, mutta Deksippos käytti hyväkseen vanhoja sankarirunoja, kokosi Thukydideen innoittamana 2 000 miehen armeijan ja karkotti herulit.
Ateenalaisten laulu Suomessa

Suomen suuriruhtinas ja Venäjän keisari Nikolai II allekirjoitti 15. helmikuuta 1899 Helmikuun manifestin, joka aiheutti Suomessa voimakasta vastustusta. Jean Sibelius sävelsi samana vuonna Rydbergin tekstiin Athénarnes sångin. Hän johti 26. huhtikuuta 1899 konsertin, jossa Helsingin filharmonisen seuran orkesteri, Akademiska Sångföreningen ja poikakuoro kantaesittivät hänen ensimmäisen sinfoniansa ja Athénarnes sångin. Sibeliuksen harmiksi ensimmäinen sinfonia jäi täysin heti suosituksi nousseen Athénarnes sångin varjoon. Monet yrittivät heti kääntää laulua suomeksi. Yrjö Weilin teki nimimerkillä Yrjö Weijola seuraavana kesänä yleisimmin käytetyn käännöksen.
Paavo Castrénin mukaan muutamat lähteet ilmoittavat Ateenalaisten laulun suomentajaksi Eino Leinon. Hänen mukaansa tämä tieto on levinnyt laajalti, mutta virallisen käännöksen on tehnyt kuitenkin Weijola.
Runosta on useita suomenkielisiä versioita, joista tunnetuin on Weijolan.. Muita suomenkielisiä versioita ovat tehneet Leino, Lauri Viljanen, Yrjö Jylhä, Valter Juva ja Päivö Oksala.
Ateenalaisten laulu on Kadettikoulun kunniamarssi.
Aroturturikyyhky

| Aroturturikyyhky |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kyyhkylinnut Columbiformes
Heimo::  Kyyhkyt Columbidae
Suku::  Turturikyyhkyt Streptopelia
Laji::  capicola
Kaksiosainen nimi
 Streptopelia capicola  (Sundevall), 1857 
Katso myös
   Aroturturikyyhky Wikispeciesissä   Aroturturikyyhky Commonsissa 
Infobox OKNimi-testi OKIUCN-testi OK: 
Aroturturikyyhky (Streptopelia capicola) on itäafrikkalainen kyyhkylintu. Sen laaja elinympäristö ulottuu Etiopiasta ja Somaliasta Etelä-Afrikkaan ja Namibiaan. Siitä tunnetaan kuusi alalajia. Lajin holotyypin kuvaili Karl Jakob Sundevall Rondeboschista Etelä-Afriksta 1857.
Ashes Against the Grain

| Ashes Against the Grain Agalloch |
| --- | --- | --- |

Studioalbumin tiedot
 Äänitetty : joulukuu 2005 – tammikuu 2006
 Julkaistu: 8. elokuuta 2006
 Tuottaja(t): Agalloch
 Tyylilaji: folk metal, doom metal
 Kesto: 59.49
 Levy-yhtiö: The End
Agallochin muut julkaisut
| Tomorrow Will Never Come 2003 | Ashes Against the Grain 2006 | Marrow of the Spirit 2010 |
Ashes Against the Grain on Agallochin kolmas studioalbumi, joka julkaistiin 8. elokuuta 2006. Musiikillisesti siitä voi löytää neljän vuoden takaisen The Mantlen piirteitä, mutta akustiset osuudet ovat vähentyneet, tunnelman kumminkin pysytellessä rauhallisena. Ennen levyn julkaisua pystyi kappaleen "Falling Snow" kuulemaan yhtyeen virallisella MySpace-sivulla.
Kappaleesta "Not Unlike the Waves" kuvattiin myös video, jossa kappale tosin oli reilusti lyhennettynä, huolimatta yhtyeen negatiivisesta mielipiteestä kyseistä lyhennystä kohtaan. Normaalin cd:n lisäksi albumista on julkaistu vinyyliversio sekä 500 kappaleeseen rajoitettu paketti.
Kappaleet

Limbs – 9.50
Falling Snow – 9.38
This White Mountain on Which You Will Die – 1.39
Fire Above, Ice Below – 10.28
Not Unlike the Waves – 9.15
Our Fortress Is Burning... I – 5.25
Our Fortress Is Burning... II – Bloodbirds – 6.20
Our Fortress Is Burning... III – The Grain – 7.09
Kokoonpano

John Haughm – laulu, kitara
Don Anderson – kitara
Jason William Walton – bassokitara
Chris Green – rummut
Arvostelut

AbsolutePunk: 91%
AllMusic:
Desibeli.net:
Imperiumi: 9½/10
Kaaoszine: 9½/10
Pitchfork: 8.0/10
Sputnikmusic:
Aiheesta muualla

Ashes Against the Grain Discogsissa. (englanniksi)
Albumi Ashes Against the Grain Encyclopaedia Metallum -sivustolla (englanniksi)
Arot

| Arot |
| --- | --- |
Väkiluku:  noin 1 milj.
Asuinalueet:  Nigeria, Kamerun, Päiväntasaajan Guinea, Gabon
Kielet:  igbo, ibibio
Uskonnot:  kristinusko
Arot ovat eräs igbojen ryhmistä. Heille on kehittynyt erilainen kulttuuri, heidän sekoittuessa muihin kansoihin. Suurin osa heistä asuu Nigerian eteläosissa ja Gabonissa. 
He kehittivät oman kirjoitusjärjestelmänsä, nsibidin. Arojen valtioliitto kasvoi vaikutusvaltaiseksi valtioksi kunnes britit tuhosivat sen 1902 sodassa.
Angels of the Apocalypse

| Angels of the Apocalypse Avalon |
| --- | --- | --- |

Studioalbumin tiedot
 Julkaistu: 19. toukokuuta 2014
 Kesto: 50.26
 Levy-yhtiö: Frontiers Records
Listasijoitukset
  42.
Avalonin muut julkaisut
| The Land of New Hope 2013 | Angels of the Apocalypse 2014 | Return to Eden 2019 |
Angels of the Apocalypse on Avalonin toinen studioalbumi, joka julkaistiin 19. toukokuuta 2014.
Kappaleet

Song for Eden – 0.46 (feat. Fabio Lione)
Jerusalem Is Falling – 5.19 (feat. Fabio Lione)
Design The Century – 4.25 (feat. Floor Jansen)
Rise Of The 4th Reich – 4.43 (feat. David Defeis)
Stargate Atlantis – 3.51 (feat. Fabio Lione)
The Paradise Lost – 4.16 (feat. Floor Jansen)
You'll Bleed Forever – 5.44 (feat. Floor Jansen)
Neon Sirens – 4.42 (feat. Zak Stevens)
High Above of Me – 5.20 (feat. Simone Simons, Elize Ryd, Caterina Nix)
Angels of the Apocalypse – 9.07 (feat. Simone Simons, Caterina Nix, Floor Jansen, Elize Ryd)
Garden Of Eden – 2.10
Arvostelut

Imperiumi: 6+/10
Kaaoszine: 7/10
Soundi:
Aiheesta muualla

Angels of the Apocalypse Discogsissa. (englanniksi)
Albumi Angels of the Apocalypse Encyclopaedia Metallum -sivustolla (englanniksi)
Atech Grand Prix

|  Atech Grand Prix |
| --- | --- |
Perustettu:  2007
Perustaja:   David Hayle
Moottori:  Renault
Renkaat:  P Pirelli
Aikaisemmat sarjat:  Superleague Formula, Britannian FR, GP3
Nick Yelloly Italiassa kaudella 2011.
Atech Grand Prix on brittiläinen pikkuformulatalli. Tallin perusti David Hyle vuonna 2007 nimellä Hitech Junior Team. Vuonna 2009 tallin nimi vaihtui Atechiksi.
Talli on aiemmin kilpaillut Britannian Formula Renault ja Superleague Formula -sarjoissa voittaen mestaruuden Liverpoolille vuonna 2009. Vuonna 2010 talli osallistui GP3-sarjaan yhteistyössä CRS Racingin kanssa. Tallin kuljettaja Roberto Merhi saavutti kolme palkintosijaa ja 26 pistettä, ja talli sijoittui sarjassa seitsemänneksi. Seuraavana vuonna tallin kuljettaja Nick Yelloly saavutti yhden palkintosijan. Vuonna 2012 tallin kuljettaja Tamás Pál Kiss saavutti yhden palkintosijan, ja talli sijoittui yhteispisteissä kahdeksanneksi. Talli vetäytyi kauden jälkeen sarjasta ja yhdistyi Bamboo Engineering-tallin kanssa.
GP3-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Runko Moottori Renkaat | Kuljettajat | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2010 | GP3/10 Renault L4 t P |  | ESPFEA | ESPSPR | TURFEA | TURSPR | EURFEA | EURSPR | GBRFEA | GBRSPR | GERFEA | GERSPR | HUNFEA | HUNSPR | BELFEA | BELSPR | ITAFEA | ITASPR | 26 | 7. |
| 2010 | GP3/10 Renault L4 t P |  Patrick Reiterer | NC | 17 | 14 | 25 |  |  |  |  |  |  |  |  |  |  |  |  | 26 | 7. |
| 2010 | GP3/10 Renault L4 t P |  Roberto Merhi |  |  |  |  | 3 | 2 | Kesk. | 19 | 16 | Kesk. | Kesk. | 22 | 2 | 22† | 6 | 4 | 26 | 7. |
| 2010 | GP3/10 Renault L4 t P |  Oliver Oakes | 14 | 10 | 12 | Kesk. | Kesk. | 19 | 13 | 8 | 13 | 20† | 16 | 10 | 17 | 10 | 12 | 9 | 26 | 7. |
| 2010 | GP3/10 Renault L4 t P |  Vittorio Ghirelli | DNS | DNS | 17 | 26 | 20 | 22 | 20 | 21 | 15 | 16 | 24 | 15 | Kesk. | Kesk. | 23 | 21 | 26 | 7. |
| 2011 | GP3/10 Renault L4 t P |  | TURFEA | TURSPR | ESPFEA | ESPSPR | EURFEA | EURSPR | GBRFEA | GBRSPR | GERFEA | GERSPR | HUNFEA | HUNSPR | BELFEA | BELSPR | ITAFEA | ITASPR | 7 | 10. |
| 2011 | GP3/10 Renault L4 t P |  Marlon Stöckinger | Kesk. | 23 | 26 | Kesk. | 14 | 16 | 16 | Kesk. | Kesk. | DNS | 12 | 17 | Kesk. | 10 | 19 | 13 | 7 | 10. |
| 2011 | GP3/10 Renault L4 t P |  Nick Yelloly | 13 | 11 | 25 | 18 | 9 | 12 | 3 | 6 | 16 | 9 | 21 | Kesk. | Kesk. | 13 | Kesk. | Kesk. | 7 | 10. |
| 2011 | GP3/10 Renault L4 t P |  Zoël Amberg | 12 | 14 | 16 | 10 | 11 | 18 | Kesk. | 16 | 21 | 20 | 15 | 16 | Kesk. | 12 | Kesk. | Kesk. | 7 | 10. |
| 2012 | GP3/10 Renault L4 t P |  | ESPFEA | ESPSPR | MONFEA | MONSPR | EURFEA | EURSPR | GBRFEA | GBRSPR | GERFEA | GERSPR | HUNFEA | HUNSPR | BELFEA | BELSPR | ITAFEA | ITASPR | 39 | 8. |
| 2012 | GP3/10 Renault L4 t P |  Tamás Pál Kiss | 12 | Kesk. | 2 | 9 | 9 | 10 | 11 | 14 | 6 | 4 | 14 | 10 | 17 | 10 | 9 | 15 | 39 | 8. |
| 2012 | GP3/10 Renault L4 t P |  John Wartique | 21 | 13 | 17 | 13 | 12 | Kesk. |  |  |  |  |  |  | 23 | 17 | 17 | 18 | 39 | 8. |
| 2012 | GP3/10 Renault L4 t P |  Fabio Gamberini |  |  |  |  |  |  | 23 | 8 |  |  |  |  |  |  |  |  | 39 | 8. |
| 2012 | GP3/10 Renault L4 t P |  Facu Regalia |  |  |  |  |  |  |  |  |  |  | 18 | 18 |  |  |  |  | 39 | 8. |
| 2012 | GP3/10 Renault L4 t P |  Ethan Ringel | Kesk. | 18 | Kesk. | 18 | 14 | Kesk. | Kesk. | 17 | 18 | 16 | 22 | 17 | 24 | 22 | 18 | Kesk. | 39 | 8. |
Ateenalaisten stoa

| Ateenalaisten stoa> Στοά των Αθηναίων |
| --- | --- |
 Ateenalaisten stoan rauniot.
Sijainti:  Delfoí, Fokis, Keski-Kreikka  Kreikka
Koordinaatit:  38°28′56″N, 22°30′6″E
Rakennustyyppi:  stoa
Valmistumisvuosi:  noin 478–470 eaa.
Rakennuttaja:  ateenalaiset
Tyylisuunta:  joonialainen
Julkisivumateriaali:  kalkkikivi, marmori
 Osa Unescon maailmanperintökohdetta Delfoin arkeologinen alue 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Ateenalaisten stoa (kreik. Στοά των Αθηναίων, Stoá ton Athinaíon) oli antiikin aikainen stoa Delfoissa Kreikassa. Sen rauniot sijaitsevat Apollonin pyhäkköalueen keskellä Apollonin temppelin eteläisen terassimuurin alapuolella.
Ateenalaisten stoan raunioita.
Stoan rakennuttivat ateenalaiset varhaisella klassisella kaudella noin vuonna 478–470 eaa. heti persialaissotien jälkeen. Se oli osa Perikleen rakennusohjelmaa ja tarkoitettu kiitokseksi sotavoitosta. Stoassa oli esillä persialaisilta otettuja sotasaaliita ja muita voitonmerkkejä. Voitonmerkit olivat peräisin muun muassa Salamiin ja Mykalen taisteluista vuodelta 480 eaa., ja niihin kuului muun muassa persialaisten laivojen keuloja tai keulakoristeita sekä köysiä Kserkseen Hellespontoksen yli rakentamasta sillasta, jonka kreikkalaiset tuhosivat vuonna 478 eaa.
Stoa edustaa joonialaista tyyliä. Sen pylväikkö on eteläsivulla, kun taas pohjoisseinän muodostaa temppelin terassimuuri. Stoa on yksilaivainen ja sen pituus on noin 31,6 metriä ja leveys noin 3,71 metriä. Sen rakentamiseen oli käytetty paikallista kalkkikiveä sekä paroslaista ja Pentelikon-vuoren marmoria. Rakennuksessa oli puinen katto.
Stoassa oli suurikokoinen omistuskirjoitus, jossa voitonmerkit omistettiin Delfoin pyhäkölle:
»ΑΘΗΝΑΙΟΙ ΑΝΕΘΕΣΑΝ ΤΗΝ ΣΤΟΑΝ ΚΑΙ ΤΑ ΗΟΠΛΑ ΚΑΙ ΤΑΚΡΟΤΕΡΙΑ ΕΛΟΝΤΕΣ ΤΩΝ ΠΟΛΕΜΙΩΝ

Ateenalaiset omistivat [Apollonille] stoan ja köydet ja laivankeulat, jotka otettiin vihollisilta.»
Rakennuksesta on säilynyt lähinnä perustuksia, takaseinä sekä joitakin pylväiden osia.
Aiheesta muualla

Kuvia tai muita tiedostoja aiheesta Ateenalaisten stoa Wikimedia Commonsissa
Anton Burger

Anton Burger (19. marraskuuta 1911 Neunkirchen – 25. joulukuuta 1991 Essen) oli itävaltalainen kansallissosialisti ja sotarikollinen toisen maailmansodan aikana. Arvoltaan hän oli SS-Obersturmführer. Hän työskenteli Adolf Eichmannin adjutanttina, ja pakeni tämän kanssa Unkarista Itävaltaan toisen maailmansodan lopussa. Burger palveli Theresienstadtin keskitysleirin komendanttina 1943–1944. Sodan jälkeen hän katosi maan alle, ja omaksui valehenkilöllisyyden. Burger tuomittiin poissaolevana kuolemaan tšekkiläisessä Litoměřicen oikeudenkäynnissä. Burger onnistui kuitenkin välttelemään tuomiotaan ja hänen henkilöllisyytensä paljastui vasta vuonna 1994, kolme vuotta hänen kuolemansa jälkeen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Bill Ranford

| Bill Ranford |
| --- | --- |
 Bill Ranford vuonna 2014.
Henkilötiedot
Syntynyt: 14. joulukuuta 1966 (ikä 57) Brandon, Manitoba, Kanada
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  180 cm
Paino:  84 kg
Pelaajaura
Pääsarjaura:  1985–2000
Seurat:  Boston Bruins Edmonton Oilers Philadelphia Flyers Washington Capitals Tampa Bay Lightning Detroit Red Wings
NHL-varaus:  3. kierros, 52. varaus, 1985 Boston Bruins
| Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Mitalit> Maa:   Kanada.Miesten jääkiekko.MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Italia 1994 |  |  |
| Kanadan-cup  | Kanadan-cup  | Kanadan-cup  |  |
|  Kultaa | Kanada-cup 1991 |  |  |
|  Hopeaa | World Cup 1996 |  |  |
William Edward ”Bill” Ranford (s. 14. joulukuuta 1966 Brandon, Manitoba, Kanada) on entinen kanadalainen jääkiekkomaalivahti ja nykyinen maalivahtivalmentaja. Ranford pelasi NHL:ssä 15 kauden ajan, jona aikana hän edusti kuutta eri joukkuetta ja voitti Stanley Cupin kahdesti Edmonton Oilersissa (1988 ja 1990). Ranford oli Kanadan joukkueessa voittamassa Kanada-cupin vuonna 1991 ja maailmanmestaruuden 1994.